ཡང་ཁོང་གིས།ང་ཚོའི་སྤྱི་ཚོགས་ནང་རྙོག་ཟིང་གིས་ཁེངས་ཡོད་དུས།བོད་ནང་གི་གཞིས་བཞུགས་སྤུན་ཟླ་ཚོ་ཡིན་ན་ཡང་ཐུགས་སེམས་ལྷོད་པོ་ཡོང་གི་མེད་པ་མ་ཟད།བོད་ནང་གིི་བོད་མི་སེམས་ཤུགས་ཅན་དང་རྒྱལ་ཁབ་ཀྱི་ལ་རྒྱ་ཡོད་མཁན་ཚང་མའི་སེམས་ནང་ངང་འཚབ་དང་བདེ་སྐྱིད་མེད་པའི་གནས་སྟངས་འོག་བཞུགས་བསྡད་ཡོད་པ་རེད།དེར་བརྟེན།ང་ཚོས་འདིར་གཅིག་སྒྲིལ་ཐོག་ལས་དོན་ཚང་མ་ཧུར་ཐག་བསྒྲུབ་སྟེ།བོད་ནང་གི་སྤུན་ཟླ་ཚོའི་ཐུགས་སེམས་ལྷོད་འཇགས་དང་ཁོང་ཚོས་ང་ཚོར་བཅིངས་བའི་རེ་བ་སོགས་ཆུད་ཟོས་སུ་གཏོང་གི་མེད་པའི་བརྡ་ལན་སྤྲོད་ཐབས་ཤིག་དང་།གཅིག་སྒྲིལ་གྱི་ལོ་གསར་པ་ཞིག་བསུ་ཐབས་བཅས་ཀྱི་ཆེད་དུ་དགུ་ཐུག་བསྐོལ་གྱིན་ཡོད།ཅེས་བརྗོད་བྱུང་།